***Analiza stanja sustava civilne zaštite na području***

***Općine Peteranec***

***za 2019. godinu***

***OPĆINA PETERANEC***

*prosinac, 2019*

Temeljem članka 17., stavka 1. Zakona o sustavu civilne zaštite („Narodne novine“ broj 82/15. i 118/18), te članka 31. Statuta Općine Peteranec („Službeni glasnik Koprivničko-križevačke županije“ br. 6/13. i 8/14), Općinsko vijeće Općine Peteranec je na svojoj 22. sjednici, održanoj 12. prosinca 2019. godine, donijelo

***ANALIZU STANJA SUSTAVA CIVILNE***

***ZAŠTITE NA PODRUČJU***

***OPĆINE PETERANEC ZA 2019. GODINU***

**1. UVOD**

Člankom 17. stavkom 1. Zakona o sustavu civilne zaštite („Narodne novine“ broj 82/15. i 118/18) definirano je da predstavničko tijelo usvaja Analizu Plana razvoja sustava civilne zaštite na području Općine Peteranec (u daljnjem tekstu: Plan razvoja sustava civilne zaštite) za 2019. godinu donijetu u studenom 2018. godine.

**2. STOŽER CIVILNE ZAŠTITE**

Općine Peteranec temeljem članka 24. Zakona o sustavu civilne zaštite („Narodne novine“ broj 82/15. i 118/18) ima osnovan Stožer civilne zaštite Općine Peteranec (u daljnjem tekstu: Stožer) („Službeni glasnik Koprivničko-križevačke županije“ broj 11/17), donijet je Poslovnik o radu Stožera te Plan pozivanja Stožera.

U 2019. godini nije bilo potrebe za ažuriranjem podataka jer se ništa nije mijenjalo.

**3. POSTROJBA CIVILNE ZAŠTITE, POVJERENICI CIVILNE ZAŠTITE,**

**VODITELJI SKLONIŠTA**

**3.1. Postrojba civilne zaštite**

Postrojba Civilne zaštite Općine Peteranec ne postoji od 2018. godine, kada je Općinsko vijeće Općine Peteranec donijelo Odluku o prestanku važenja Odluke o osnivanju i ustroju Postrojbe civilne zaštite Općine Peteranec KLASA: 810-01/18-01/03, URBROJ: 2137/12-18-1 od 26. studenoga 2018. godine. Prilikom inspekcijskog nadzora MUP-a, Ravnateljstva Civilne zaštite, Službe Civilne zaštite Koprivnica, Odjela inspekcije izneseno nam je mišljenje da Civilnu zaštitu ne čini samo Postrojba Civilne zaštite Općine Peteranec, već su u sustav Civilne zaštite uključeni i vatrogasci, pripadnici HGSS-a, Crveni križ, pravne osobe s područja općine Peteranec, koordinatori na terenu te povjerenici i zamjenici povjerenika Civilne zaštite. Stoga je bez obzira na to što Općina Peteranec nema osnovanu postrojbu Civilne zaštite potrebno koordinirati i osigurati sredstva za rad gore navedenih udruga na području Općine Peteranec.

**3.2. Povjerenici civilne zaštite**

Povjerenici civilne zaštite tijekom 2019. godine nisu upoznavani sa novim Zakonom o sustavu civilne zaštite („Narodne novine“ broj 82/15. i 118/18). Trenutno je na snazi Odluka o imenovanju povjerenika civilne zaštite i njihovih zamjenika iz 2012. godine. U postupku je imenovanje novih povjerenika i zamjenika povjerenika budući da se moraju imenovati normativno, odnosno po broju stanovnika u pojedinom naselju. Zdravstveni pregledi kod ovlaštenog doktora medicine nisu obavljani za postojeće Povjerenike i zamjenike, a nije donijeta niti nova Odluka o imenovanju prema normativima.

**4. VATROGASTVO:**

**DVD Peteranec, DVD Sigetec, VZ Općine Peteranec**

Tijekom 2019. članovi DVD-a održavali su vježbe svako društvo prema svom rasporedu, sudjelovali su na natjecanjima i naravno u gašenju požara na području Općine Peteranec i šire prema potrebi. Pripadnici DVD-a bili su dislocirani na požarima u Dalmaciji.

Za DVD-a tijekom 2019. godine osigurana su sredstva za redovan rad i za kapitalne investicije.

Posebna usavršavanja: pripadnici DVD-a sa područja Općine Peteranec završili su obuku za gašenje požara, odnosno spuštanje na požarište iz helikoptera.

**5. UDRUGE GRAĐANA OD ZNAČAJA ZA CIVILNU ZAŠTIT**

LU Fazan Peteranec

ŠRK Ivan Generalić Sigetec

HGSS Stanica Koprivnica

Za potrebe udruga građana od značaja za Civilnu zaštitu, tijekom 2019. godine osigurana su sredstva u svoti od 36.000,00 kuna i to za LU „Fazan“ – 17.000,00 kuna, a za ŠRK „Ivan Generalić“ – 14.000,00 kuna. Za HGSS Stanica Koprivnica izdvojeno je 5.000,00 kuna.

**5. PRAVNE OSOBE KOJE ĆE PORADI NEKOG INTERESA CIVILNE ZAŠTITE, OPĆINE PETERANEC****DOBITI ZADAĆU**

**5.1. Komunalno poduzeće**

Općina Peteranec u svom vlasništvu nema osnovano komunalno poduzeće. Odvoz komunalnog otpada na području Općine Peteranec vrši poduzeće Drava-Kom d.o.o. iz Koprivnice, a isto se odvozi na lokaciju „Piškornica“ iz Koprivničkog Ivanca koji u svom voznom parku posjeduju bager, rovokopač, kamione i kombi vozila. U 2019. godini nije bilo potrebe za korištenjem usluga navedenog poduzeća vezano uz pomoć kod prirodnih katastrofa niti su sudjelovali u vježbama niti simulacijama izvanrednih situacija jer se takve nisu niti održavale.

**6. SUSTAV UZBUNJIVANJA GRAĐANA**

**Cilj: Pravovremeno obavještavanje građana o kriznim situacijama**

Mjere iz ove točke nisu provođene.

**7. EDUKACIJA STANOVNIŠTVA**

**Cilj: podizanje razine svijesti građana kao sudionika sustava civilne zaštite.**

Edukacija stanovništva nije vršena.

**8. FINANCIRANJE SUSTAVA CIVILNE ZAŠTITE**

|  |  |
| --- | --- |
| Cilj: racionalno, funkcionalno i učinkovito djelovanje sustava civilne zaštite. Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga su u Proračunu Općine Peteranec za 2019. godinu, u skladu s ostalim posebnim propisima, ugrađene stavke za sufinanciranje rada DVD-a (redovno i kapitalno), VZ Općine Peteranec, a ostvareno je kako slijedi: | DVD Peteranec - 199.000,00 kn,  DVD Sigetec – 199.000,00 kn,  VZOP – 2.000,00 kn  HGSS Stanica Koprivnica – 5.000,00 |
| 2019. godina – DVD: 400.000,00 + HGSS: 5.000,00 | |
| Ukupno u 2019. godini  (DVD+CZ+HGSS) | 405.000,00 kn |

OPĆINSKO VIJEĆE

OPĆINE PETERANEC

KLASA: 810-05/18-01/07

URBROJ: 2137/12-19-3

Peteranec, 12. prosinca 2019.

**PREDSJEDNIK**

Mario Gaži